### Извештај о раду Tима за заштиту ученика од дискриминације, насиља, злостављања и занемаривања

Тим за заштиту од дискриминације, насиља, злостављања и занемаривања чине следећи чланови:

1. Душан Мијајловић - координатор

2. Лидија Ћирић, директор школе

3. Тина Перишић

4. Марија Станковић

5. Катарина Арсић

6. Снежана Крстић Томић

7. Милица Јовановић

8. Ивана Стевановић, психолог школе

9. Мирјана Павићевић, педагог школе

10. Лидија Шикић, школски полицајац

11. Ивана Ивић, школски полицајац

12. Марија Милутиновић, секретар школе

13. Марин Крстић, представник Савета родитеља

14. Љубица Живковић, представник Ученичког парламента

 Тим за заштиту ученика од насиља, злостављања и занемаривања састајао се **четири** пута у првом полугодишту: 06.09.2021, 23.09.2021, 28.10.2021. и 29.12.2021. године.

**Септембар:**

* Формиран је Тим за заштиту ученика од насиља, злостављања и занемаривања, као и комисија за евидентирање и контролу небезбедних места.
* Чланови тима су израдили план рада Тима за школску 2021/22. годину.
* Тим прати безбедносну ситуацију у школи и састаје се редовно.
* Разматрана је пријава мајке ученика В. Д. због наводног непримереног понашања учитељице Мирјане Мартиновић према ученику В. Д. На основу изнетих изјава и информација, учитељица Мирјана Мартиновић ће поднети захтев директору школе за појачаним васпитним радом са учеником В. Д. Учитељица Мирјана Мартиновић се упућује на додатно стручно усавршавање комуникацијских вештина.

**Октобар:**

* Обележена је Дечија недеља. Ученици су информисани о дечијим правима (Конвенција о дечијим правима). Обављене су предвиђене активности са ученицима.
* Чланови Тима су упознати са појединостима са онлајн састанка са спољним сарадницима – саветницима при ШУ Ниш.
* Чланови Тима су упознати са дописом које је упутило Министарство просвете, науке и технолошког развоја.

**Новембар и Децембар:**

* Сагледана је безбедносна ситуација у школи где је констатовано да су сва небезбедна места санирана.
* Чланови Тима су упознати са реализованим активностима у циљу превенције насиља. Како правилно и безбедно да користе интернет, како да препознају дигитално насиље и како да реагују када су жртве дигиталног насиља представили су ученицима педагог школе Мирјана Павићевић и наставник информатике Никола Сејмановић. Прилог је доступан на сајту школе.
* Дат је предлог допуне члана 17. документа *Правила понашања у ОШ „Надежда Петровић“ Сићево*, према коме се ближе одређује поступак регулисања изостанака ученика.

Координатор Тима:

*Душан Мијајловић*